
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 954 

20 Νοεμβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση οίνων με ονομασία προέλευσης Σάμος 


ελεγχόμενη . 1 

Σύσταση μιας (1) θέσης Διευθυντή Οδοντιάτρου κλά¬ 
δου γιατρών Ε.Σ.Υ. στο Κέντρο Υγείας (Κ.Υ.) Ν. Μη- 

χανιώνας θεσ/νίκης . 2 

Μεταφορά προσωπικού της αποκεντρωμένης νοση¬ 
λευτικής μονάδας Κόνιτσας στο Περ/κό Γενικό 

Νοσ/μείο «ΧΑΤΖΗΚΩΣΤΑ» Ιωαννίνων . 3 

Αρμοδιότητες και λειτουργία του Υπηρεσιακού και Πει¬ 
θαρχικού Συμβουλίου του εκπαιδευτικού και διοικη¬ 
τικού προσωπικού της μειονοτικής εκπαίδευσης . 4 
Μεταθέσεις εκπ/κών Α/θμιας και Β/θμιας Εκπ/σης σε 

μειονοτικά σχολεία . 5 

Αναδιοργάνωση Υπηρεσιών της Υ.Α,Σ. 6 

Τροποποίηση της 55407/340/94 (Β 103) κοινής από¬ 
φασης των Υπουργών Εθνικής Οικονομίας, Περι¬ 
βάλλοντος, Χωροταξίας και Δημοσίων Έργων και 

Μεταφορών και Επικοινωνιών . 7 

Χρήση ζωνών συχνοτήτων 157,450-174 ΜΗζ . 8 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 407346 (1) 

Αναγνώριση οίνων με ονομασία προέλευσης Σάμος ελεγ- 
χόμενη. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 4 και 5 πορ. 2 και 9 του Ν.Δ. 
243/1969, «περί βελτιώσεων και προστασίας της αμπε¬ 
λουργικής παραγωγής» όπως αντίστοιχα τροποποιήθηκαν 
με τα άρθρα 3 και 4 του Ν. 427/1976 «Περί αντικαταστά- 
σεως, συμπληρώσεως και καταργήσεως ενίων διατάξεων 
του Ν.Δ. 243/1969». 

2. Την αρ. 11/1981 γνωμοδότηση της ΚΕΠΟ. 

3. Την αρ. 97/1982 γνωμοδότηση του Συμβουλίου της 
Επικράτειας, μετά από πρόταση του Υπουργού Γεωρ¬ 
γίας. 

4. Την υπ' αρ. 397456/3.10.95 ΦΕΚ 833/Β κοινή από¬ 
φαση του Πρωθυπουργού και του Υπουργού Γεωργίας 
«Ανάθεση αρμοδιοτήτων στους Υφυπουργούς Γεωργίας 
Αλέξανδρο Ακριβάκη και Αλέξανδρο Δαμιανίδη». 


5. Το γεγονός ότι ο τρύγος στη Σάμο είναι μεγάλης διάρ¬ 
κειας. 

6. Το αίτημα των παραγωγών για επίσπευση της εξόδου 
των νέων οίνων στην κατανάλωση πριν την 31.12, αποφα¬ 
σίζουμε: 

Οι τύποι των οίνων των περιπτώσεων α, β, γ, δ της παρα¬ 
γράφου 1 του άρθρου 3 του Π.Δ. 212/1982 «περί της ονο¬ 
μασίας προελεΰσεως Σάμος Ελεγχομένη» μπορούν να 
εξέλθουν από τις εγκαταστάσεις του παραγωγού ως εξής: 

1. Τύπος περίπτωσης ο: Τουλάχιστον δύο (2) μήνες 
μετά τη λήξη του τρυγητού. 

2. Τύποι περιπτώσεων β, γ, δ: Τουλάχιστον δύο (2) μή¬ 
νες μετά την προσθήκη της αλκοόλης. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κυρωθεί με Νόμο. 

Αθήνα, 13 Νοεμβρίου 1995 

Ο ΥΦΥΠΟΥΡΓΟΣ 

ΑΛΕΞ. ΔΑΜΙΑΝΙΔΗΣ 

- ¥ - 

Αριθ. Υ4α/6942 (2) 

Σύσταση μιας (1) θέσης Διευθυντή Οδοντιάτρου κλάδου 

γιατρών Ε.Σ.Υ. στο Κέντρο Υγείας (Κ.Υ.) Ν. Μηχανιώ- 

νας θεσ/νίκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 1 και 5 του Ν. 2194/94 
«Αποκατάσταση του Εθνικού Συστήματος Υγείας και άλ¬ 
λες διατάξεις» (ΦΕΚ 34/τ.Α716.3.94). 

2. Τις διατάξεις των άρθρων 14 και 25, παρ. 1 του Ν. 
1397/83 «Εθνικό Σύστημα Υγείας» (ΦΕΚ 143/τ.Α/83). 

3. Τις διατάξεις των άρθρων 58 και 64 του Ν. 2071/92 
(ΦΕΚ 123/Α792) όπως συμπληρώθηκαν με τα άρθρα 4 
και 8, παρ. 5 του Ν. 2194/94. 

4. Τις διατάξεις του άρθρου 27 του Ν. 2081/92 (ΦΕΚ 
154/Τ.Α792) με τις οποίες προστέθηκε στο Ν. 1558/85 
νέο άρθρο 29Α' και το γεγονός άτι από τις διατάξεις της 
απόφασης αυτής προκαλείται δαπάνη σε βάρος του κρατι¬ 
κού προϋπολογισμού για το τρέχον έτος ύψους 1.652.000 
δρχ. περίπου, η οποία θα καλυφθεί απά τον Φ.210 ΚΑΕ 
5154 στο Φ.210 ΚΑΕ 2813 και επιχορήγηση του Γ.Π.Ν. 
Θεσσαλονίκης «ΙΠΠΟΚΡΑΤΕΙΟ», για καθένα δε από τα 

επόμενα έτη η δαπάνη ανέρχεται στο ποσό των 
11.567.000 δρχ, και θα καλύπτεται από πιστώσεις που θα 
εγγράφσνται στον προϋπολογισμό του Νοσοκομείου. 

5. Την αριθ. ΔΥ3α/οικ. 987/95 απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας Ν. 
Φαρμάκη και Εμμ. Σκουλάκη {ΦΕΚ 826/Τ.Β/95). 

6. Την αριθμ. 5138/3.7,95 απόφαση του ΚΕ.Σ.Υ. 

7. Την αριθμ, 1/19.1.95 απόφαση Δ.Σ. του Γεν. Περ. 
Νοσ. Θεσσαλονίκης «ΙΠΠΟΚΡΑΤΕΙΟ». 

8. Την αριθ. ΥΠ. 150/95 {ΦΕΚ 860/Τ.Β795) απόφαση 
για τον καθορισμό αρμοδιοτήτων του Αναπληρωτή Υπουρ¬ 
γού Εσωτερικών, Δημ. Διοίκησης και Αποκέντρωσης, Χαρ. 
Καστανίδη, αποφασίζουμε: 

Συνιστούμε στο Κέντρο Υγείας Ν. Μηχανιώνας, Νομαρ¬ 
χίας Θεσσαλονίκης, μία (1) θέση Διευθυντή Οδοντιάτρου 
του κλάδου γιατρών ΕΣΥ του Υπουργείου Υγείας και Πρό¬ 
νοιας, η οποία προστίθεται στον Οργανισμό του Γεν. Περ. 
Νοσ. Θεσσαλονίκης «ΙΠΠΟΚΡΑΤΕΙΟ» τοίι οποίου το εν 
λόγω Κ.Υ. αποτελεί αποκεντρωμένη οργανική μονάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1995 

οι ΥΠΟΥΡΓΟΙ 

ΑΝΑΠΛ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

X. ΚΑΣΤΑΝΙΔΗΣ ΑΛ. ΠΑΠΑΔΟΠΟΥΛΟΣ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΝΙΚ. ΦΑΡΜΑΚΗΣ 

- ♦ - 

Αριθ. Υ4α/6994 (3) 

Μεταφορά προσωπικού της αποκεντρωμένης νοσηλευτι¬ 
κής μονάδας Κόνιτσας στο Περ/κό Γενικό Νοσ/μείο 
«ΧΑΤΖΗΚΩΣΓΤΑ» Ιωαννΐνων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 7 του άρθρου 56 του Ν. 
2071/92 (ΦΕΚ 123Β/92). 

2. Την αρ. πρωτ. Υ4α/11427/94/20.1.95 (ΦΕΚ 81/Β/ 
95) κοινή υπουργική απόφαση για τη «μεταφορά της ... 
μονάδας και των θέσεων προσωπικού». 

3. Τηναρ. 4 της 112ηςΟλομ. της 16.2.95 απόφαση του 
ΚΕ.Σ.Υ. 

4. Τις διατάξεις του άρθρου 27 του Ν. 2081/92 (ΦΕΚ 
154Α/92) με τις οποίες προστέθηκε στο Ν. 1558/85 νέο 
άρθρο 29Α και το γεγονός ότι με την παρούσα απόφαση 
δεν προκαλείται επί πλέον δαπάνη σε βάρος του κρατικού 
προϋπολογισμού διότι μεταφέρεται προσωπικό από νοσο¬ 
κομείο σε άλλο. 

5. Την αρ. ΔΥ3α/987/95 (ΦΕΚ 826/Β/95) απόφαση 
περί ανάθεσης αρμοδιοτήτων στους Υφυπουργούς 
Υγείας, Πρόνοιας Νικόλαο Φαρμάκη και Εμμ. Σκουλάκη, 
αποφασίζουμε: 

Μεταφέρουμε το προσωπικό που υπηρετεί στις θέσεις 
της αποκεντρωμένης νοσηλευτικής μονάδας Νοσοκομείο 
Κόνιτσας στο Περιφερειακό Γενικό Νοσοκομείο Ιωαννί- 
νων «Γ. ΧΑΤΖΗΚΩΣΤΑ» του οποίου αποτελεί οργανική 
μονάδα σύμφωνα με την ανωτέρω αναφερομένη υπό στοι¬ 
χείο 2. κοινή υπουργική απόφαση, όπως παρακάτω ορίζε¬ 
ται: 

Α' ΙΑΤΡΙΚΟ ΠΡΟΣΩΠΙΚΟ 

Μπαλτογιάννης Ιωάννης, Επιμελητής Α' Χειρουργικής 
Μπαλτογιάννης Σπυρίδων, Επιμελητής Α' Γυναικολο¬ 
γίας 


Β' ΛΟΙΠΟ ΙΑΤΡΙΚΟ (ΠΛΗΝ ΓΙΑΤΡΩΝ) 

ΚΑΤΗΓΟΡΙΑ ΤΕ 

1. ΕυαγγελΙδου - Ζυγούρη Μαρίνα, Νοσηλευτικής 

2. Βαγενά - Μάτσια Ειρήνη, Νοσηλευτικής 
ΚΑΤΗΓΟΡΙΑ ΔΕ 

1. Δήμα - Γούλο Βασιλική, Νοσηλευτικής 

2. Ζιώγα - Βροΐκου Χαρίκλεια, Νοσηλευτικής 

3. Κωσταρά - Βαρβάτη Ευαγγελία, Νοσηλευτικής 

4. Γαζώνα - Καραφλιά Γιαννούλα, Νοσηλευτικής 

5. Μήτση - Τζινιέρη Αικατερίνη, Νοσηλευτικής 

6. Μακρυγιάννη - Δερβένη Βασιλική, Νοσηλευτικής 

7. Περιστέρη - Τοϋσια Ελένη, Νοσηλευτικής 

8. Πέτσα - Ζαχαροποϋλου Ελευθερία Διοικητικού - Λο¬ 
γιστικού 

9. Τζινιέρης Παντελής, Τεχνικού 

10. Ρούβαλη - Βαρυτίμου Αθανασία, Μαγείρων 

11. Ράππου - Ντενοποϋλου Χριστίνα, Μαγείρων 
ΚΑΤΗΓΟΡΙΑ ΥΕ 

1. Πούλιος Χρήστος, Βοηθ. Προσωπικό 

2. Μηλιώνη Αριστέα, Προσωπικό Καθαριότητας 

3. Ξάνθου Σοφία, Προσωπικά Καθαριότητας 

Η ισχύς της απόφασης αυτής αρχίζει την 1.1.1996 ανα¬ 
φορικά με τη μισθοδοσία, ασφαλιστικές εισφορές κ.λπ. 
των υπαλλήλων, σε συνδυασμό με τις διατάξεις της Υ4α/ 
11427/94/20.1.95 (ΦΕΚ 81/Β/95) κοινής υπουργικής 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 3 Νοεμβρίου 1995 

Ο ΥΦΥΠΟΥΡΓΟΣ 

Ν. ΦΑΡΜΑΚΗΣ 

- ♦- 

Αριθ. Ζ2/411 (4) 

Αρμοδιότητες και λειτουργία του Υπηρεσιακού και Πει¬ 
θαρχικού Συμβολίου του εκπαιδευτικού και διοικητικού 
προσωπικού της μειονοτικής εκπαίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2341/1995 «Ρύθμιση θεμάτων 
του εκπαιδευτικού προσωπικού μειονοτικών σχο¬ 
λείων...». 

2. Τις διατάξεις του Ν. 695/1977 «περί ρυθμίσεως θε¬ 
μάτων τινών του διδακτικού και εποπτικού προσωπικού 
των μειονοτικών σχολείων...». 

3. Τις διατάξεις του Π.Δ. 1024/1979 «περί συστάσεως 
θέσεων, κλάδων και βαθμών για τους μουσουλμάνους δη¬ 
μοσίους εκπαιδευτικούς λειτουργούς...». 

4. Την αριθ. Ζ2/141/1994 υπουργική απόφαση, απο¬ 
φασίζουμε: 

Α' Αρμοδιότητες Υ.Σ.Μ.Ε. 

Το Υπηρεσιακό Συμβούλιο Μειονοτικής Εκπαίδευσης 
(Υ.Σ.Μ.Ε.) έχει τις εξής αρμοδιότητες: 

1. Προτείνει το διορισμό εκπαιδευτικών, μετά από προ¬ 
κήρυξη, στα μειονοτικά σχολεία πρωτοβάθμιας και δευτε¬ 
ροβάθμιας εκπαίδευσης που είναι εγγεγραμμένοι στην 
επετηρίδα. 

2. Προτείνει την τοποθέτηση των νεοδιορισθέντων εκ¬ 
παιδευτικών στα μειονοτικά σχολεία πρωτοβάθμιας και 
δευτεροβάθμιας εκπαίδευσης. 

3. Καθορίζει το βαθμό εισόδου των εκπαιδευτικών που 
διορίζονται στα μειονοτικό σχολεία και έχουν προϋπηρε¬ 
σία, σύμφωνα με τις διατάξεις της παρ. 7 του Ν. 1566/ 
1985, 

4. Εξετάζει την καταλληλότητα των εκπαιδευτικών για 
τη συνέχιση του διδακτικού τους έργου στα μειονοτικά 
σχολεία. 

5. Προτείνει τις μεταθέσεις εκπαιδευτικών πρωτοβάθ¬ 
μιας και δευτεροβάθμιας εκπαίδευσης από μειονοτικά 
σχολεία σε άλλα μειονοτικά σχολεία και από άλλα σχολεία 
σε μειονοτικά σχολεία του αυτού ή ετέρου Νομού. Επίσης 
προτείνει τις μεταθέσεις μουσουλμάνων δασκάλων, απο¬ 
φοίτων ΕΠΑΘ, από μειονοτικό σε άλλο μειονοτικό σχολείο 
του αυτού η ετέρου Νομού. 

6. Προτείνει για τη μετακίνηση μουσουλμάνων δασκά¬ 
λων, που έχουν προσληφθεί με σύμβαση εργασίας ιδιωτι¬ 
κού δικαίου, από μειονοτικό σε άλλο μειονοτικό σχολείο 
εντός του Νομού. 

7. Προτείνει την καταγγελία της συμβάσεως, με σχέση 
εργασίας ιδιωτικού δικαίου, των μουσουλμάνων δασκά¬ 
λων. 

8. Προτείνει την πρόσληψη προσωρινών αναπληρωτών 
στα μειονοτικά σχολεία. 

9. Γνωμοδοτεί για αποσπάσεις εκπαιδευτικών από μειο¬ 
νοτικά σε άλλα μειονοτικά σχολεία ή σε γραφεία μειονοτι¬ 
κής εκπαίδευσης ή στο συντονιστικό γραφείο. 

10. Εκδικάζει πειθαρχικές υποθέσεις του εκπαιδευτι¬ 
κού προσωπικού των μειονοτικών σχολείων. 

11. Συντάσσει πίνακες προακτέων μουσουλμάνων δα¬ 
σκάλων αποφοίτων Ε.Π.Α.Θ. 

12. Γνωμοδοτεί για τη μονιμοποίηση του εκπαιδευτικού 
προσωπικού των μειονοτικών σχολείων. 

13. Εξετάζει όλα τα θέματα υπηρεσιακής καταστάσεως 
του κάθε φύσης και σχέσης εργασίας του εκπαιδευτικού 
προσωπικού των μειονοτικών σχολείων πρωτοβάθμιας και 
δευτεροβάθμιας εκπαίδευσης. 

14. Εξετάζει όλα τα θέματα υπηρεσιακής κατάστασης 
του κάθε φύσης και σχέσης εργασίας διοικητικού προσω¬ 
πικού της μειονοτικής εκπαίδευσης και εκδικάζει και τις 
πειθαρχικές υποθέσεις των. 

Οπου στις κείμενες διατάξεις για τα μειονοτικά σχολεία 
αναφέρεται ΠΥΣΠΕ ή ΚΥΣΠΕ αντικαθίσταται με 
Υ.Σ.Μ.Ε. 

Β Λειτουργία Συμβουλίου 

1. Η απόφαση για συγκρότηση του Συμβουλίου εκδίδε- 
ται κατά μήνα Δεκέμβριο κάθε δεύτερου έτους. 

2. Η θητεία του προέδρου, των μελών και του γραμμα¬ 
τέα του Συμβουλίου ορίζεται 2ετής και αρχίζει την 1 η Ια¬ 
νουάριου κάθε δευτέρου έτους. 

Κατά την πρώτη εφαρμογή της αποφάσεως αυτής η θη¬ 
τεία όλων λήγει την 31.12.1996. 

3. Αντικατάσταση μέλους του Υ.Σ.Μ.Ε. ή του γραμμα¬ 
τέα, ενώ διαρκεί η θητεία τους, επιτρέπεται μόνο για εύ¬ 
λογη αιτία. Το νέο πρόσωπο ορίζεται σε αντικατάσταση 
άλλου και διανύει το υπόλοιπο της θητείας αυτού που αντι¬ 
καθιστά. 

4. Τα απόντα ή κωλυόμενα τακτικά μέλη τα αναπληρώ¬ 
νουν οι οριζόμενοι αναπληρωτές τους με την απόφαση συ¬ 
γκρότησης του Συμβουλίου. 

5. Το Συμβούλιο βρίσκεται σε απαρτία και συνεδριάζει 
νόμιμα όταν τα παρόντα μέλη είναι περισσότερα από τα 
απόντα και απαραίτητα μεταξύ αυτών ο πρόεδρος ή ο ανα¬ 
πληρωτής του. Οι αποφάσεις ή γνωμοδοτήσεις λαμβάνο- 
νται κατά πλειοψηφία των παρόντων μελών. 


6. Μέλη του Υ.Σ.Μ.Ε. που συνδέονται μεταξύ τους με 
συγγένεια μέχρι τρίτου βαθμού εξ αίματος ή αγχιστείας 
δεν μπορούν να μετέχουν στην ίδια συνεδρίαση. 

7. Το Συμβούλιο συγκαλείται σε συνεδρίαση με πρό¬ 
σκληση του προέδρου στην οποία γράφονται και τα θέ¬ 
ματα της ημερήσιας διάταξης. Η πρόσκληση δίνεται με 
απόδειξη στα τακτικά και αναπληρωματικά μέλη τουλάχι¬ 
στον τρεις ημέρες πριν από την ημέρα της συνεδρίασης. 
Σε κατεπείγουσες περιπτώσεις, που εκτιμώνται από τον 
πρόεδρο, η πρόσκληση μπορεί να δοθεί την προηγούμενη 
ημέρα της συνεδρίασης. 

8. Τα θέματα εισηγούνται οι προϊστάμενοι των αρμοδίων 
γραφείων μειονοτικής εκπαίδευσης. Ο πρόεδρος μπορεί 
να ορίσει και μέλος του Συμβουλίου για την εισήγηση συ¬ 
γκεκριμένου θέματος. 

9. Οι αποφάσεις του Υ.Σ.Μ.Ε. είναι επαρκώς αιτιολογη¬ 
μένες και διατυπώνονται σε πρακτικά που υπογράφονται 
από τον πρόεδρο και το γραμματέα. Στα πρακτικά γράφο¬ 
νται τα ονόματα όλων που έλαβαν μέρος στη συνεδρίαση 
και γίνεται ειδική μνεία για απουσία ή κώλυμμα τακτικού 
μέλους και συμμετοχή του αναπληρωματικού. Στα πρα¬ 
κτικά καταχωρίζεται και η γνώμη των μειοψηφούντων με¬ 
λών. 

10. Τα αιρετά μέλη του Συμβουλίου έχουν τα ίδια δικαι¬ 
ώματα και καθήκοντα με τα υπόλοιπα μέλη. Τα τακτικά αι¬ 
ρετά μέλη του Συμβουλίου όταν αποχωρούν από την υπη¬ 
ρεσία ή όταν παραιτούνται από το αξίωμα αντικαθίστανται 
μέχρι να λήξει η θητεία του Συμβουλίου από τα αναπληρω¬ 
ματικά αιρετά μέλη, τα οποία καθίστανται τακτικά. 

11. Σε περίπτωση έλλειψης και των τεσσάρων αιρετών 
μελών (τακτικών ή αναπληρωματικών) το Συμβούλιο συ¬ 
γκροτείται με τη συμμετοχή, αντί των αιρετών εκπροσώ¬ 
πων από μέλη που προτείνονται, από τις οικείες συνδικα¬ 
λιστικές οργανώσεις των εκπαιδευτικών. 

12. Κατά τα λοιπά εφαρμόζονται οι διατάξεις που ισχύ¬ 
ουν κάθε φορά για τα υπηρεσιακά και πειθαρχικά Συμβού¬ 
λια και τα συλλογικά όργανα γενικότερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1995 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 

Αριθ. Ζ2/412 (5) 

Μεταθέσεις εκπ/κών Α/θμιας και Β/θμιας Εκπ/σης οε 
μειονοτικά σχολεία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2341/1995 «Ρύθμιση θεμάτων 
του εκπαιδευτικού προσωπικού μειονοτικών σχο¬ 
λείων...». 

2. Τις διατάξεις του Ν. 695/1977 «Περί ρυθμίσεως θε¬ 
μάτων τινών του διδακτικού και εποπτικού προσωπικού 
των μειονοτικών σχολείων...», αποφασίζουμε: 

Αρθρο 1 

Οι μεταθέσεις διακρίνονται σε: 
α) Μεταθέσεις εκπαιδευτικών πρωτοβάθμιας και δευ¬ 
τεροβάθμιας εκπαίδευσης από μειονοτικά σχολείο σε 
μειονοτικά σχολείο του αυτού ή άλλου νομού, 
β) Μεταθέσεις εκπαιδευτικών πρωτοβάθμιας και δευ- 

τεροβάθμιας εκπαίδευσης από άλλο σχολείο οε μειονο- 
τικό σχολείο του αυτού ή άλλου νομού. 

Άρθρο 2 

Αρμόδιο όργανο για τις μεταθέσεις των εκπαιδευτικών 
των μειονοτικών σχολείων και των εκπαιδευτικών των άλ¬ 
λων σχολείων πρωτοβάθμιας και δευτεροβάθμιας εκπαί¬ 
δευσης που μετατίθενται στα μειονοτικό σχολεία είναι το 
Υπηρεσιακό Συμβούλιο Μειονοτικής Εκπαίδευσης 
(Υ.Σ.Μ.Ε.). 

Άρθρο 3 

Για την πραγματοποίηση των μεταθέσεων το Συντονι¬ 
στικό γραφείο μειονοτικής εκπαίδευσης καταρτίζει κάθε 
σχολικό έτος και μέχρι τέλος Φεβρουάριου πίνακα κενών 
οργανικών θέσεων κατά κλάδο και ειδικότητα και κατά 
σχολική μονάδα. 

Για τη σύνταξη του πίνακα αυτού ο Συντονιστής λαμβά¬ 
νει υπόψη: 

α) Τις κενές οργανικές θέσεις όλων των μειονοτικών 
σχολείων. 

β) Τις κενές οργανικές θέσεις που προβλέπεται ότι θα 
προκόψουν μέχρι 31 Αύγουστού του έτους πραγματοποί¬ 
ησης των μεταθέσεων λόγω αποχώρησης εκείνων που συ¬ 
μπληρώνουν τριακονταπενταετή υπηρεσία ή όριο ηλι¬ 
κίας. 

Άρθρο 4 

1.0 τύπος των αιτήσεων μετάθεσης καθορίζεται από το 
Συντονιστικό γραφείο μειονοτικής εκπαίδευσης. 

2. Οι αιτήσεις μεταθέσεων υποβάλλονται μέσα στο 
μήνα Νοέμβριο κάθε έτους, από τους εκπαιδευτικούς 
πρωτοβάθμιας στα οικεία γραφεία μειονοτικής εκπαίδευ¬ 
σης και από τους εκπαιδευτικούς της δευτεροβάθμιας εκ¬ 
παίδευσης στο Συντονιστικό γραφείο μειονοτικής εκπαί¬ 
δευσης. 

3. Οι προϊστάμενοι των γραφείων αφού διαπιστώσουν 
ότι οι εκπαιδευτικοί πληρούν τις προϋποθέσεις μετάθε¬ 
σης στέλνουν τις αιτήσεις και τα δικαιολογητικά στο Συ¬ 
ντονιστικό γραφείο το οποίο στη συνέχεια τις υποβάλλει 
στο Υ.Σ.Μ.Ε. 

4. Αίτηση μετάθεσης μπορεί να ανακληθεί μέχρι 10 
Μαρτίου. 

Άρθρο 5 

.1. Για τη μετάθεση εκπαιδευτικών απαιτείται υπηρεσία 
ενός έτους στην κατεχόμενη οργανική θέση μέχρι 31 Αυ- 
γούστου του έτους κατά το οποίο πραγματοποιούνται οι 
μεταθέσεις. 

2. Ο χρόνος μετάθεσης (1 έτος) δεν ισχύει για τους εκ¬ 
παιδευτικούς που έχουν διορισθεί στα μειονοτικά σχολεία 
μετά από προκήρυξη. Αίτηση μετάθεσης μπορούν να υπο¬ 
βάλλουν μετά την παρέλευση πενταετίας στην οργανική 
τους θέση. 

3. Γ ια τους εκπαιδευτικούς που διορίζονται και αναλαμ¬ 
βάνουν υπηρεσία το μήνα Σεπτέμβριο, ως ημερομηνία 
διορισμού λογίζεται η 1 η Σεπτεμβρίου. 

4. Ο χρόνος προσωρινής τοποθέτησης των νεοδιορι- 
σθέντων εκπαιδευτικών θεωρείται ότι διανύθηκε στην ορ¬ 
γανική θέση. 

5. Ο χρόνος παραμονής των εκπαιδευτικών στη διάθεση 
των υπηρεσιακών συμβουλίων θεωρείται ότι διανύθηκε 


στην οργανική τους θέση, εφόσον αυτό δεν οφείλεται οε 
δική τους υπαιτιότητα. 

Αρθρο 6 

1. Οι μεταθέσεις των εκπαιδευτικών που προτείνει το 
Υ.Σ.Μ.Ε. εκτελούνται με απόφαση του Υπουργού Εθνικής 
Παιδείας και θρησκευμάτων. 

2. Οι μεταθέσεις γνωστοποποιούνται με την ανάρτηση 
της σχετικής απόφασης στην πινακίδα ανακοινώσεων των 
γραφείων πρωτοβάθμιας εκπαίδευσης μειονοτικών σχο¬ 
λείων και του Συντονιστικού γραφείου και γίνεται με ανα¬ 
κοίνωση στους ενδιαφερόμενους. 

3. Η ανάληψη υπηρεσίας στις νέες θέσεις γίνεται με τη 
λήξη του διδακτικού έτους. 

Άρθρο 7 

1. Κριτήρια για τις μεταθέσεις των εκπαιδευτικών είναι: 
α) Η συνολική υπηρεσία 

β) Η συνυπηρέτηση 
γ) Οι οικογενειακοί λόγοι 

δ) Οι συνθήκες διαβίωσης στις έδρες των σχολείων 
όπου υπηρέτησαν ή υπηρετούν 
ε) Η εντοπιότητα 
στ) Η πρώτη προτίμηση. 

2. Ως συνολική υπηρεσία λαμβάνεται ο χρόνος πραγμα¬ 
τικής υπηρεσίας οτα σχολεία ή σχολές της δημόσιας εκ¬ 
παίδευσης του Υπουργείου Εθνικής Παιδείας και θρη¬ 
σκευμάτων. 

Ως χρόνος πραγματικής εκπαιδευτικής υπηρεσία για 
κάθε εκπαιδευτικό θεωρείται: 

α) Ο συνολικός χρόνος από την ημερομηνία δημοσίευ¬ 
σης στην Εφημερίδα της Κυβερνήσεως του διορισμού του 
μέχρι 31 Αυγούστου του έτους κατά το οποίο διενεργοΰ- 
νται οι μεταθέσεις, εφόσον ανέλαβαν υπηρεσία εντός του 
μηνός Σεπτεμβρίου. Γ ια τους αναλαβόντας υπηρεσία μετά 
την 30η Σεπτεμβρίου η συνολική υπηρεσία τους υπολογί¬ 
ζεται από την ημερομηνία ανάληψης υπηρεσίας. 

β) Ο χρόνος εκπαιδευτικής υπηρεσίας στα ελληνικά 
σχολεία του εξωτερικού, εφόσον λαμβάνεται υπόψη για 
βαθμολογική προαγωγή κατά τις κείμενες διστάζεις. 

γ) Ο χρόνος που οι εκπαιδευτικοί υπηρέτησαν στη δη¬ 
μόσια ή ιδιωτική Α/θμια ή Β/θμια εκπαίδευσης με σχέση 
εργασίας ιδιωτικού δικαίου. 

δ) Ο χρόνος εκπαιδευτικής υπηρεσίας που προσφέρ- 
θηκε ατο δημόσιο με ωριαία αντιμισθία. Ο χρόνος αυτός 
υπολογίζεται με κλάσμα που έχει αριθμητή τις προσφερ- 
θείσες ώρες εβδομαδιαίας διδασκαλίας και παρονομαστή 
το υποχρεωτικό ωράριο διδασκαλίας που ισχύει κατά το 
χρόνο υπολογισμού των μονάδων μετάθεσης γιο τους νεο¬ 
διόριστους εκπαιδευτικούς του αντίστοιχου κλάδου. 

ε) Ο χρόνος εκπαιδευτικής υπηρεσίας σε εκπαιδευτικά 
ιδρύματα της τριτοβάθμιας εκπαίδευσης της ημεδαπής, 
εφόσον αυτός λαμβάνεται υπόψη για βαθμολογική προα¬ 
γωγή και μισθολογική εξέλιξη. 

3. Ο συνολικός χρόνος πραγματικής υπηρεσίας των εκ¬ 
παιδευτικών εκφράζεται σε έτη και μήνες. Ειδικότερα για 
την Α/θμια εκπαίδευση χρόνος ίσος ή μεγαλύτερος των 
έξι (6) μηνών υπολογίζεται ως πλήρες έτος, ενώ σε αντί¬ 
θετη περίπτωση δεν λαμβάνεται υπόψη. Γ ια τη Β/θμια εκ¬ 
παίδευση χρόνος ίσος ή μεγαλύτερος των δεκαπέντε (15) 
ημερών υπολογίζεται ως πλήρης μήνας, ενώ σε αντίθετη 
περίπτωση δε λαμβάνεται υπόψη: 

Όπου κατά τον υπολογισμό των μονάδων μετάθεσης 
συνολική υπηρεσία προκύπτει αριθμός με δεκαδικό μέ¬ 
ρος, διατηρούνται μόνο τα δύο πρώτα ψηφία του. 

Οι μονάδες μετάθεσης από τη συνολική υπηρεσία υπο¬ 
λογίζονται με συντελεστή δύο (2) για κάθε χρόνο υπηρε¬ 
σίας. 

4. Μονάδες μετάθεσης για συνυπηρέτηοη λαμβάνουν οι 

εκπαιδευτικοί που ζητούν μετάθεση από μια περιοχή σε 
άλλη, εφόσον ο ή η σύζυγος υπηρετεί ή εργάζεται στην 
περιοχή αυτή. , 

Οι μονάδες συνυπηρέτησης υπολογίζονται και για μετα¬ 
θέσεις από σχολείο σε σχολείο της ίδιας περιοχής, ή τις 
τοποθετήσεις σε συγκεκριμένα σχολεία, εφόσον ο ή η σύ¬ 
ζυγος υπηρετεί ή εργάζεται στην περιφέρεια του Δήμου ή 
της Κοινότητας όπου ζητείται η μετάθεση ή η τοποθέ¬ 
τηση. 

Οι εκπαιδευτικοί των παραπάνω περιπτώσεων λαμβά¬ 
νουν τέσσερις (04) μονάδες μετάθεσης για συνυπηρέ- 
τηση. 

5. Για την απόδειξη του τόπου και της φύσης της εργα¬ 
σίας του ή της συζύγου υποβάλλονται, κατά περίπτωση, 
βεβαιώσεις της οικείας υπηρεσίας ή του αρμόδιου ασφα¬ 
λιστικού φορέα για τους εργαζόμενους στον ιδιωτικό το¬ 
μέα. 

6. Οι μονάδες μετάθεσης για οικογενειακούς λόγους 
υπολογίζονται ως εξής; 

α) Οι έγγαμοι εκπαιδευτικοί λαμβάνουν τέσσερις (04) 
μονάδες μετάθεσης. Ίδιο αριθμό μονάδων λαμβάνουν και 
οι σε χηρεία εκπαιδευτικοί που έχουν άγαμα ανήλικα ή 
σπουδάζοντα παιδιά (φυσπκά, θετά ή αναγνωρισμένα). 

β) Οι εκπαιδευτικοί που έχουν άγαμα ανήλικα ή σπουδά¬ 
ζοντα παιδιά (φυσικά, θετά ή αναγνωρισμένα) λαμβάνουν 
τέσσερις (04) μονάδες μετάθεσης για το πρώτο παιδί, 
τέσσερις (04) για το δεύτερο, έξι (06) για το τρίτο και επτά 
(07) μονάδες για καθένα από τα υπόλοιπα παιδιά. 

Ως ανήλικα θεωρούνται τα παιδιά που δεν έχουν υπερ- 
βεί το 18ο έτος της ηλικίας τους και ως σπουδάζοντα όσα 
φοιτούν σε ανώτερες ή ανώτατες δημόσιες σχολές του 
εσωτερικού ή ισότιμες του εξωτερικού, εφόσον δεν έχουν 
υπερβεί το 25ο έτος της ηλικίας τους, δεν βρίσκονται στο 
τελευταίο εξάμηνο ή έτος σπουδών ή δεν φοιτούν για 
απόκτηση δεύτερου πτυχίου ή μεταπτυχιακού τίτλου. Για 
την απόδειξη αυτών απαιτείται πιστοποιητικό δήμου ή κοι¬ 
νότητας ή του οικείου εκπαιδευτικού ιδρύματος κατά πε¬ 
ρίπτωση. 

Ως ημερομηνία συμπλήρωσης του 18 ου ή του 25ου 
έτους της ηλικίας θεωρείται η 31 Δεκεμβρίου του έτους 
κατά το οποίο πραγματοποιούνται οι μεταθέσεις. 

7. Οι εκπαιδευτικοί της μειονοτικής εκπαίδευσης λαμ¬ 
βάνουν μονάδες μετάθεσης ανάλογα με τις συνθήκες δια¬ 
βίωσης στην έδρα λειτουργίας των σχολείων όπου υπηρέ¬ 
τησαν ή υπηρετούν. 

Οι μονάδες μετάθεσης για το κριτήριο αυτό υπολογίζο¬ 
νται με βάση την κατάταξη των μειονοτικών σχολείων αε 
πεδινά, ημιορεινά, ορεινά και ορεινά απομακρυσμένα και 
απομονωμένα. 

Οι εκπαιδευτικοί που υπηρέτησαν ή υπηρετούν σε πε¬ 
δινά, ημιορεινά, ορεινά και ορεινά απομακρυσμένα και 
απομονωμένα λαμβάνουν 1, 3, 4 και 5 μονάδες μετάθε¬ 
σης, για κάθε διδακτικό έτος υπηρεσίας, αντίστοιχα. 

Για τους εκπαιδευτικούς που μετατίθενται από άλλα 
σχολεία σε μειονοτικά σχολεία οι μονάδες για τις συνθή¬ 
κες διαβίωσης στις έδρες των σχολείων όπου υπηρέτησαν 
Ύ| υπηρετούν υπολογίζονται σύμφωνα με την παρ. 8 του 
άρθρου 16 του Π.Δ. 115/1989. 

8. Για τους εκπαιδευτικούς Α/θμιας και Β/θμιας Εκπαί¬ 
δευσης που υπηρέτησαν ή υπηρετούν σε άλλες υπηρε¬ 
σίες. εκτός σχολείων, ο χρόνος της υπηρεσίας σ' αυτές 


θεωρείται ότι διανύθηκε σε σχολείο της έδρας των υπηρε¬ 
σιών. 

Για τα μέλη των πρωτοβαθμίων, δευτεροβαθμίων και 
τριτοβαθμίων συνδικαλιστικών οργανώσεων και τους αιρε¬ 
τούς εκπροσώπους των εκπαιδευτικών στα υπηρεσιακά 
συμβούλια και για τους αποσπασμένους στις διευθύνσεις 
εκπαίδευσης, στα γραφεία εκπαίδευσης και στο συντονι¬ 
στικό γραφείο, ο χρόνος απόσπασης θεωρείται ότι διανύ- 
θηκε στην οργανική τους θέση για κάθε περίπτωση. Το 
ίδιο ισχύει και για τους εκπαιδευτικούς που καλούνται σε 
επιμόρφωση ή μετεκπαίδευση. 

Οι εκπαιδευτικοί που υπηρέτησαν ή υπηρετούν σε άλλα 
σχολεία ως διευθυντές ή υποδιευθυντές ή υπεύθυνοι το¬ 
μέων Σ.Ε.Κ. λαμβάνουν τις μονάδες της θέσης στην οποία 
άσκησαν ή ασκούν τα καθήκοντά τους. 

Γ ια τους εκπαιδευτικούς της Β/θμιας εκπαίδευσης που 
υπηρέτησαν ή υπηρετούν συγχρόνως σε σχολεία διαφο¬ 
ρετικής κατηγορίας, ο χρόνος υπολογίζεται αναλογικά. 

Ο χρόνος άδειας αναρρωτικής, κύησης ή λοχείας των 
εκπαιδευτικών θεωρείται ότι διανύθηκε στην οργανική 
τους θέση, εκτός αν είχαν αποσπασθεί σε άλλο σχολείο ή 
υπηρεσία, οπότε λαμβάνουν τις μονάδες μετάθεσης του 
σχολείου ή της υπηρεσίας που αποσπάσθηκαν. Ο χρόνος 
άδειας εκπαιδευτικής ή άνευ αποδοχών θεωρείται ότι διο- 
νύθηκε σε σχολεία Α' κατηγορίας. 

0 χρΟνος απόσπασης των εκπαιδευτικών της Β/θμιας 
Εκπαίδευσης σε αναγνωρισμένα Ελληνικά σχολεία του 
εξωτερικού θεωρείται ότι διανύθηκε σε σχολεία Α' κατη¬ 
γορίας για την Ευρώπη, της Β' κατηγορίας για την Αμερική 
και της Γ' κατηγορίας για τις υπόλοιπες χώρες. 

Όταν ο εκπαιδευτικός υπηρετεί διαδοχικά σε σχολεία 
της ίδιας κατηγορίας, ο χρόνος λογίζεται ενιαίος. 

9. Μονάδες μετάθεσης για εντοπιότητα λαμβάνουν οι 
εκπαιδευτικοί της Α/θμιας και της Β/θμιας εκπαίδευσης 
όταν ζητούν μετάθεση από μια περιοχή σε άλλη περιοχή, 
εφόσον είναι δημότες δήμου ή κοινότητας της περιοχής 
αυτής από διετίας τουλάχιστον μέχρι την ημερομηνία υπο¬ 
βολής της αίτησης μετάθεσης. 

Οι μονάδες μετάθεσης για εντοπιότητα υπολογίζονται 
και όταν οι εκπαιδευτικοί ζητούν μετάθεση ή τοποθέτηση 
μέσα στην ίδια περιοχή, εφόσον είναι δημότες του δήμου 
ή της κοινότητας, όπου λειτουργούν τα σχολεία, στα οποία 
επιθυμούν να μετατεθούν ή να τοποθετηθούν, εκτός αν ο 
δήμος ή η κοινότητα είναι πρωτεύουσα Νομού. 

Οι εκπαιδευτικοί των παραπάνω περιπτώσεων λαμβά¬ 
νουν δύο (02) μονάδες μετάθεσης για εντοπιότητα. Η 
εντοπιότητα αποδεικνϋεται από βεβαίωση του οικείου 
προέδρου κοινότητας ή δημάρχου, από την οποία να προ¬ 
κύπτει ότι ο εκπαιδευτικός είναι δημότης του δήμου ή της 
κοινότητας από διετίας. 

10. Οι εκπαιδευτικοί που ζητούν μετάθεση ή τοποθέ¬ 
τηση λαμβάνουν για την περιοχή ή το σχολείο της πρώτης 
προτίμησής τους δύο (02) μονάδες μετάθεσης. 

11. Για τις μεταθέσεις στα μειονοτικά σχολεία το Συμ¬ 
βούλιο συνεκτιμά και τα προσόντα που προβλέπονται από 
το άρθρο 1 του Ν. 2341/1995, τα οποία διαπιστώνονται 
και με προφορική συνέντευξη των υποψηφίων για μετά¬ 
θεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 1995 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. οικ/362β/ΤΣΕΠ31,1 (6) 

Αναδιοργάνωση Υπηρεσιών της Υ.Α.Σ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη; 

1. Τις διατάξεις του Ν. 867/79 (ΦΕΚ 24/Α/7.2.79) 
«περί κυρώσεως, τροποποιήσεως και συμπληρώσεως της 
από 28.7.78 Πράξεως Νομοθετικού Περιεχομένου «περί 
αποκαταστόσεως ζημιών εκ των σεισμών του 1978 εις πε¬ 
ριοχήν Βορ. Ελλάδος κ.λ.π.» (ΦΕΚ 117/Α/28.7.78). 

2. Τις διατάξεις του Ν. 1190/81 (ΦΕΚ 203/Α/30.7.81) 
«περί κυρώσεως της από 28.3.81 Πράξεως Νομοθετικού 
Περιεχομένου «περί αποκαταστόσεως ζημιών εκ των σει¬ 
σμών του 1981» (ΦΕΚ 75/Α/27.3.81). 

3. Την Δ16α/04/773/29.11.90 Κοινή Απόφαση Υπουρ¬ 
γού Προεδρίας και Αναπλ. Υπουργού ΠΕ.ΧΩ.Δ.Ε,, «περί 
εξαιρέσεως διοικητικών πράξεων ή εγγράφων από τον κα¬ 
νόνα των τριών υπογραφών». 

4. Την Κοινή Απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση αρμοδιοτήτων Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη Τσακλίδη». 

5. Την απόφαση οικ/2094/31.5.88 για την Αναδιοργά¬ 
νωση των υπηρεσιών της Υ.Α.Σ, 

6. Την 382/95 Γνωμοδότηση του Νομικού Συμβουλίου 
του Κράτους. 

7. Την Κοινή Απόφαση Δΐ7α/81/Φ.Θ.2.1.2/13.10.95 
των Υπουργών Εσωτερικών, Δημόσιας Διοίκησης και Απο¬ 
κέντρωσης και του Αναπλ. Υπουργού ΠΕ.ΧΩ.Δ.Ε., απο¬ 
φασίζουμε; 

Αρθρο 1 

Σύσταση - Λειτουργία - Γενικές Αρμοδιότητες 

1. Η Υπηρεσία Αποκατάστασης Σεισμοπλήκτων 
(Υ.Α.Σ.), η οποία συστήθηκε με το άρθρο 2 της από 
26.3.1981 Πράξεως Νομοθετικού Περιεχομένου (ΦΕΚ 
75/Α/27.3.81), που κυρώθηκε με το Ν. 1190/81 (ΦΕΚ 
203/Α/30.7.81), λειτουργεί και ενάγεται απ' ευθείας 
στον Υπουργό Περιβάλλοντος, Χωροταξίας και Δημ. Έρ¬ 
γων. 

2. Στην αρμοδιότητα της Υ.Α.Σ. ανήκει η μελέτη και 
λήψη μέτρων, που κρίνονται ως αναγκαία για την ταχεία 
και αποτελεσματική εκτέλεση του έργου της αποκατά¬ 
στασης των σεισμοπλήκτων, που πραγματοποιείται από 
τους Τομείς αποκατάστασης σεισμοπλήκτων (Τ.Α.Σ.). 

Επίσης, στην αρμοδιότητα της Υ.Α.Σ. ανήκει ο συντονι¬ 
σμός και ο έλεγχος του έργου της Υπηρεσίας Αποξκατά- 
στασης Σεισμοπλήκτων Βορείου Ελλάδος (Υ.Α.Σ.Β.Ε.). 

Αρθρο 2 

Διάρθρωση - Αρμοδιότητες 

1. Η Υπηρεσία Αποκατάστασης Σεισμοπλήκτων (Υ.Α.Σ.) 
διαρθρούται ως εξής: 

α) Τμήμα Προγραμματισμού. 

8) Τμήμα Αποκατάστασης Ζημιών. 

γ) Τμήμα Στέγασης. 

δ) Τμήμα Οικονομικό. 

ε) Τμήμα Διοικητικού και Γραμματείας. 

2. Η αρμοδιότητα της Υπηρεσίας Αποκατάστασης Σει¬ 
σμοπλήκτων αφορά στα παρακάτω θέματα, που κατανέ- 
μονται στα τμήματα αυτής ως εξής: 

α) Τμήμα Προγραμματισμού, στο οποίο υπάγονται: 

Η κατάρτιση ειδικών και γενικών σχεδίων και προγραμ¬ 
μάτων για την αντιμετώπιση θεμάτων που αναφέρονται 


στην αποκατάσταση σεισμοπλήκτων. Ο σχεδιασμός του 
προσφορότερου τρόπου εκτέλεσης της αποκατάστασης 
(π.χ. κανονιστικές αποφάσεις, πιστωτικά μέτρα κ.λ.π.). 

Η ανάπτυξη μηχανογραφικών εφαρμογών, η παρακου- 
λούθηση της εφαρμογής των προγραμμάτων, η τήρηση 
των σχετικών στατιστικών στοιχείων και ο συντονισμός 
των Τομέων Αποκατάστασης Σεισμοπλήκτων σχετρικά με 
την εφαρμογή των προγραμμάτων. 

Η μέριμνα για την εξασφάλιση της χρηματοδότησης και 
η διάθεση των πιστώσεων για την αποκατάσταση των σει¬ 
σμοπλήκτων. 

6) Τμήμα Αποκατάστασης Ζημιών, στο οποίο υπάγο¬ 
νται: 

Η μέριμνα για τη διαπίστωση των ζημιών που προκαλού- 
νται από τους σεισμούς. Ο έλεγχος, η εποπτεία και ο συ¬ 
ντονισμός του έργου της αποκατάστασης ζημιών. 

Η παροχή οδηγιών τεχνικής και διαδικαστικής φύσεως 
προς τους Τομείς και τα Γ ραφεία Αποκατάστασης Σεισμο¬ 
πλήκτων σχετικά με τα έργα της αποκατάστασης των ζη¬ 
μιών. 

Η σύνταξη ή αναπροσαρμογή πρότυπων τεχνικών προ¬ 
διαγραφών για την επισκευή ή ανακαταοκευή κτιρίων και 
λοιπών έργων που έπαθαν βλάβες από τους σεισμούς, κα¬ 
θώς και η μέριμνα για την αναθεώρηση, βελτίωση, έγκριση 
και έκδοση αυτών. 

Η σύνταξη, έγκριση μελετών σχετικών με το έργο απο¬ 
κατάστασης σεισμοπλήκτων. 

γ) Τμήμα Στέγασης, στο οποίο υπάγονται: 

Όλα τα θέματα που αφορούν στη στέγαση (μέριμνα για 
την προμήθεια, μεταφορά, διαχείριση, συντήρηση των λυ- 
ομένων οικίσκων, μελέτη, κατασκευή και εποπτεία έργων 
κ.λ.π.). 

δ) Τμήμα Οικονομικό, στο οποίο υπάγονται: 

Η μέριμνα για την πραγματοποίηση των δαπανών, που 
απαιτούνται για την εκτέλεση του έργου αποκατάστασης 
σεισμοπλήκτων καθώς και για την οργάνωση και λειτουρ¬ 
γία της Υ.Α.Σ. και των Τομέων Αποκατάστασης Σεισμο¬ 
πλήκτων. 

Η εφαρμογή των διαδικασιών δανειοδότησης σύμφωνα 
με όσα καθορίζονται με τις σχετικές αποφάσεις. 

Η παροχή σχετικών οδηγιών, προς τους Τομείς και τα 
Γ ραφεία Αποκατάστασης Σεισμοπλήκτων καθώς και προς 
τους υπολόγους, για θέματα Οικονομικού και διαχείρι¬ 
σης. 

Η μέριμνα για την προμήθεια και διαχείριση των υλικών 
που προορίζονται για την κάλυψη των αναγκών της Υ.Α.Σ., 
καθώς και των Τομέων και Γ ραφείων της, εφόσον η προ¬ 
μήθεια δεν μπορεί να πραγματοποιηθεί απ’ ευθείας με 
μέριμνα αυτών. Εξαιρούνται τα θέματα της προμήθειας 
και διαχείρισης των υλικών, που προορίζονται για την κά¬ 
λυψη των αναγκών της στέγασης. 

ε) Τμήμα Διοικητικού και Γραμματείας, στο οποίο υπά¬ 
γονται: 

Η γραμματειακή εξυπηρέτηση της Υ.Α.Σ., όλα τα θέ¬ 
ματα σχετικά με την οργάνωση, επάνδρωση, διοικητική 
μέριμνα και λειτουργία της Υ.Α.Σ. και των Τομέων και Γ ρα¬ 
φείων της. Ιδιαίτερα, η μέριμνα για τη στέγαση και συντή¬ 
ρηση των κτιρίων, τον εξοπλισμό τους με τα απαραίτητα 
είδη για την λειτουργία τους κ.λ.π. Διευκρινίζεται ότι οι 
διοικητικές πράξεις που θα αφορούν σε θέματα κατάστα¬ 
σης του προσωπικού, όπως της πρόσληψης, απόλυσης, 
μετάθεσης, του ορισμού προϊσταμένων των Τ.Α.Σ. κ.λ.π. 
θα εκδίδονται από τη Δ/νση Δ/κού της Γενικής Γραμμα¬ 
τείας Δημοσίων Έργων του Υ.ΠΕ.ΧΩ.Δ.Ε., ύστερα από 
πρόταση του αρμοδίου Προϊσταμένου της Υ.Α.Σ. 

3. Της Υ.Α.Σ. και των Τμημάτων της Προΐστανται: 
1-Τίκ Υ.Α.Σ.: υπάλληλος κατηγορίας ΓΙΕ Πολ. Μηχανι¬ 
κός με Α' βαθμό, ο οποίος δύναται να αναπληρούται από 
υπάλληλο ΠΕ Πολ. Μηχανικό ή Αρχ. Μηχανικό. 

2. Του Τμήματος Προγραμματισμού: υπάλληλος κατη¬ 
γορίας ΠΕ Πολ. Μηχανικός ή Αρχ. Μηχανικός με Α' βαθμό. 

3. Του Τμήματος Αποκατάστασης Ζημιών: υπάλληλος 
κατηγορίας ΠΕ Πολ. Μηχανικός ή Αρχ. Μηχανικός με Α' 
βαθμό. 

4. Του Τμήματος Στέγασης: υπάλληλος κατηγορίας ΠΕ 
Πολ. Μηχανικός ή Αρχ. Μηχανικός με Α' βαθμό. 

5. Του Τμήματος Οικονομικού: υπάλληλος κατηγορίας 
ΠΕ διοικητικός - Οικονομικός με Α' βαθμό. 

6. Του Τμήματος Διοικητικού και Γραμματεϊας: υπάλλη¬ 
λος κατηγορίας ΠΕ ή ΔΕ διοικητικός - λογιστικός με Α' 
βαθμό. 

Άρθρο 3 

Τομείς και Γραφεία Αποκατάστασης Σεισμοπλήκτων 

Η αρμοδιότητα της αποκατάστασης σεισμοπλήκτων 
ανήκει αποκλειστικά στη Γενική Γραμματεία Δημοσίων 
Έργων του Υ.ΠΕ.ΧΩ.Δ.Ε. και πραγματοποιείται μέσω της 
Υ.Α.Σ. και των Τομέων Αποκατάστασης Σεισμοπλήκτων, 
οι οποίοι διατηρούνται ως Υπηρεσίες της Γ ενικής Γ ραμμα- 
τείας Δημοσίων Έργων και μετά την ίδρυση των Νομαρ¬ 
χιακών Αυτοδιοικήσεων. 

Οι Τομείς Αποκατάστασης Σεισμοπλήκτων λειτουργούν 
για όσο χρονικό διάστημα κρίνεται αναγκαίο, και προς 
υποβοήθηση του έργου αυτών μπορεί να συσταθοϋν αντί¬ 
στοιχα Γραφεία Αποκατάστασης Σεισμοπλήκτων 
(Γ.Α.Σ.). 

Οι αρμοδιότητες των Τ.Α.Σ. και Γ.Α.Σ. περιγράφονται 
σε διάφορες αποφάσεις με τις οποίες γίνεται η σύσταση 
αυτών. 

Άρθρο 4 

Από της ισχύος της απόφασης αυτής καταργείται η οικ/ 
2094/31.5.88 απόφαση. 

Από τις διατάξεις της απόφασης αυτής δεν προκαλεϊται 
δαπάνη σε βάρος του κρατικού Προϋπολογισμού. 

Η απόφαση αυτή να δημόσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 8 Νοεμβρίου 1995 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
- + - 

Αριθ. ΟΙΚ34420/2717 (7) 

Τροποποίηση της 55407/340/94 (Β 103) κοινής απόφα¬ 
σης των Υπουργών Εθνικής Οικονομίας, Περιβάλλο¬ 
ντος. Χωροταξίας και Δημοσίων Έργων και Μεταφο¬ 
ρών και Επικοινωνιών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

1. Του άρθρου 15 του ΚΟΚ που κυρώθηκε με τον Ν. 
2094/92 (Α 182). 

2. Της παραγράφου 7 του άρθρου 1 του Ν. 2052/92 (Α 


94) «Μέτρα για την αντιμετώπιση του νέφους και πολεο- 
δομικές ρυθμίσεις», 

3. Της ΚΥΑ 28433/2449/92 (Β542) «Μέτρα για τον πε¬ 
ριορισμό των εκπομπών αερίων ρύπων οχημάτων με κινη¬ 
τήρα σε συμμόρφωση προς τις διατάξεις των οδηγιών 88/ 
76/ΕΟΚ, 88/436/ΕΟΚ, 89/491/ΕΟΚ και 91/441/ 
ΕΟΚ». 

4. Της ΚΥΑ 33976/3189/93 (Β822) «Τροποποίηση της 
28433/2448/92 (Β 542) κοινής απόφασης των Υπουργών 
Εθνικής Οικονομίας, Περιβάλλοντος, Χωροταξίας και Δη¬ 
μοσίων Έργων και Μεταφορών και Επικοινωνιών που 
αφορά μέτρα για τον περιορισμό των εκπομπών αερίων 
ρύπων των οχημάτων με κινητήρα σε συμμόρφωση προς 
τις διατάξεις των οδηγιών 93/59/ΕΟΚ του Συμβουλίου 
των Ευρωπαϊκών Κοινοτήτων της 28ης Ιουνίου 1993», 

5. Της ΚΥΑ 9042/753/92 (Β 136) «Ταξινόμιση των τε¬ 
λωνισμένων μεταχειρισμένων επιβατηγών αυτοκινήτων, 
φορτηγών αυτοκινήτων μικτού βάρους μέχρι 3.500 κιλά 
και αυτοκινήτων λοιπών κατηγοριών». 

6. Της ΚΥΑ 24754/2200/93 (Β 504) «Συμπλήρωση της 
28433/2448/92 (Β 542) Κ.Υ.Α. των Υπουργών Εθνικής 
Οικονομίας, Περιβάλλοντος, Χωροταξίας και Δημοσίων 
Έργων και Μεταφορών και Επικοινωνιών». 

7. Της ΚΥΑ 35203/3114/93 «Συμπλήρωση της 28433/ 
2448/92 (Β 542) Κ.Υ.Α. των Υπουργών Εθνικής Οικονο¬ 
μίας, Περιβάλλοντος, Χωροταξίας και Δημοσίων Έργων 
και Μεταφορών και Επικοινωνιών». 

8. Της ΚΥΑ 55407/340/94 «Συμπλήρωση των 2433/ 
2448/92 (Β 542) και 28340/2440/92 (Β 532) κοινών 
αποφάσεων των Υπουργών Εθνικής Οικονομίας, Περιβάλ¬ 
λοντος, Χωροταξίας και Δημοσίων Έργων και Μεταφορών 
και Επικοινωνιών». 

9. Την ΚΥΑ 9656/720/95 «Τροποποίηση της 55407/ 
340/94 (Β 103) κοινής απόφασης των Υπουργών Εθνικής 
Οικονομίας, Περιβάλλοντος, Χωροταξίας και Δημοσίων 
Έργων και Μεταφορών και Επικοινωνιών». 

10. Την 547/95 (Β'384/4.10.95) απόφαση του Πρωθυ¬ 
πουργού και του Υπουργού και Μεταφορών και Επικοινω¬ 
νιών, περί αναθέοεως αρμοδιοτήτων στους Υφυπουργούς 
Μεταφορών και Επικοινωνιών. 

11. Το γεγονός ότι το ΚΤΕΟ Ελληνικού δεν είναι προς 
το παρόν εφοδιασμένο με τον απαραίτητο εξοπλισμό προ- 
κειμένου να διενεργείται μέτρηση των αναθυμιάσεων των 
υδρογονανθράκων από τα βενζινοκίνητα αυτοκίνητα. 

12. Την εκτίμηση ότι έως την 1.1.1996 θα έχει εξοπλι- 
σθεί κατάλληλα το ΚΤΕΟ Ελληνικού για να χορηγούνται τα 
απαιτούμενα πιστοποιητικά για την έκδοση έγκρισης τύ¬ 
που οχήματος των κατηγοριών αυτών. 

13. Όχι ο αριθμός των αυτοκινήτων των παραπάνω κα¬ 
τηγοριών, που προέρχονται κυρίως απά χώρες εκτός Ευ¬ 
ρωπαϊκής Ένωσης, για τα οποία υφίσταται αδυναμία υπο¬ 
βολής πιστοποιητικού καυσαερίων σε εφαρμογή των οδη¬ 
γιών 91/441/ΕΟΚ και 93/59/ΕΟΚ δεν είναι σημαντι¬ 
κός. 

14. Τις διατάξεις του άρθρου 27 του Ν. 2081/1992 
<Α154) με το οποίο προσετέθη το άρθρο 29Α στο Ν. 
1558/1985, αποφασίζουμε: 

Άρθρο 1 

1 Στην παράγραφο (ι) του άρθρου 2 της ΚΥΑ 28433/ 
2448/92 (Β' 542) όπως συμπληρώθηκε με την ΚΥΑ 
55407/340/94 (Β' 103) και τροποποιήθηκε με την ΚΥΑ 

9656/720/95 (Β' 245) τροποποιείται η αναφερόμενη 
ημερομηνία από 31.8.95 σε 1.1.96. 

Άρθρο 2 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 8 Νοεμβρίου 1995 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜ. ΕΡΓΩΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 

ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡΙΣΤΟΣ ΚΟΚΚΙΝΟΒΑΣΙΛΗΣ 
- 4 -- 

Αριθ. 86717 (8) 

Χρήση ζωνών συχνοτήτων 157,450-174 ΜΗζ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του δεύτερου άρθρου του Ν. 1504/ 


1989 «Κύρωση της Διεθνούς Σύμβασης Τηλεπικοινωνιών 
(Ναϊρόμπι 1982) και των παραρτημάτων και πρωτοκόλ¬ 
λων» (ΦΕΚ 196/Τ.Α/4.12.1984). 

2. Τις διατάξεις του Π.Δ. 149/92 «Οργανισμός του 
Υπουργείου Μεταφορών και Επικοινωνιών» (ΦΕΚ 72/τ.Α7 
8.5.1992). 

3. Την υπ' αριθμ. 741/1981 απόφαση του Υπουργού 
Συγκοινωνιών «Περί κατανομής ζωνών συχνοτήτων 146- 
174 ΜΗζ» (ΦΕΚ 52/Τ.Β729.1.1981). 

4. Την εισήγηοη της Υπηρεσίας, αποφασίζουμε: 

Τροποποιούμε τη χρήση των ζωνών συχνοτήτων 

157,450 - 160.600 ΜΗζ και 162,05 - 165,2 ΜΗζ του Πα¬ 
ραρτήματος 1 της υπ' αριθμ. 741/1981 απόφασης από 
επικοινωνία ΒΙ)ΡΙ_ΕΧ με διαυλοποίηαη 25 ΚΗζ σε: επικοι¬ 
νωνία ΟΙΙΡί-ΕΧ ή επικοινωνία 5ΙΜΡ1.ΕΧ μιας ή δύο συχνο¬ 
τήτων με διαυλοποίηαη 12,5 ή 25 ΚΗζ. 

Η ισχύς της απόφασης αυτής αρχίζει από την ημερομη¬ 
νία δημοσίευσης στην Εφημερίδα της Κυβερνήοεως. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 1 Νοεμβρίου 1995 
ο ΥΠΟΥΡΓΟΙ 

ΕΥΑΓΓΕΛΟΣ ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



